Interreligiøs kompetence

Oversigt over hvordan man kan forholde sig til andre religioner

**Benægtelse**

Denne holdning har svært ved at forstå forskelle mellem religioner, undtagen når de er meget tydelige. Folk med denne indstilling vil ofte undgå eller afvise personer, der tilhører andre religioner.

**Polarisering**

Denne holdning ser forskelle mellem religioner på en meget sort/hvid måde, som om én religion er bedre end en anden. Der er to typer polarisering:

* **Forsvar**: Her ser man sin egen religion som den bedste og er meget loyal over for den. Man taler ofte negativt om andre religioner og kan føle sig truet af dem.
* **Ombytning**: Dette er det modsatte af forsvar. Her ser man sin egen religion som dårlig eller skamfuld og ser i stedet op til andre religioner.

**Minimering**

Denne holdning fokuserer på ligheder mellem religioner og siger ofte ting som "Alle religioner siger det samme". Problemet er, at det overser vigtige forskelle mellem religionerne.

**Accept**

Her bliver man bedre til at forstå og værdsætte de forskelle, der er mellem religioner. Samtidig forstår man sin egen religion bedre og kan skifte mellem forskellige perspektiver.

**Tilpasning**

Udover at forstå forskelle (som ved accept), handler denne holdning også om at ændre sin adfærd. Man lærer at opføre sig respektfuldt og passende, når man møder folk med andre religioner.

**Tilegnelse**

Denne holdning går et skridt videre end tilpasning. Her lever man aktivt i forhold til religiøse forskelle og arbejder for at skabe gode relationer, selvom det kan være stressende eller svært.

Oversat og sproglig tilpasset efter: Udviklingsmodel for Interreligiøs kompetence af Morgan og Sandage (2016, s. 143). Morgan, J. & og Sandage, S. J. (2016). A Developmental Model of Interreligious Competence. *Archive for the Psychology of Religion 38, s. 129 –158*